Mosela (ibaia)

Mosela (frantsesez Moselle, alemanez Mosel, luxenburgeraz Musel, nederlanderaz Moezel) Frantzia, Luxenburgo eta Alemania zeharkatzen dituen ibaia da. Belgikako zati txiki bat ere Moselaren arroan dago.

 Ibilbidea 
Vosgeetatik hegoaldera sortzen da, Frantzian, eta iparralderantz, Nancy eta Metzeko meagintzagunea zeharkatzen ditu. Ondoren Luxenburgoren eta Alemaniaren arteko muga egiten du. Meandro ugari eratzen ditu 514 km-tan. Ibaiadar nagusiak Saar eta Meurthe ibaiak dira, eskuinaldetik sartzen direnak biak. Rhin ibaiaren ezkerraldean isurtzen du ura, Koblentza hirian, Alemaniako lurretan.

Ibilbidean zeharkatzen dituen hiri aipagarrienak Metz, Treveris eta Koblentza dira.

 Erreferentziak 

 Kanpo estekak 

Kategoria:Frantziako ibaiak
Kategoria:Luxenburgoko ibaiak
Kategoria:Alemaniako ibaiak
Kategoria:Muga egiten duten ibaiak